ডোমজুড়ে ৪ বছরের শিশুকে খুনের অভিযোগে গ্রেফতার ১৪ নাবালক

হাওড়া: ডোমজুড়ে (Domjur Incident) ৪ বছরের শিশুকে খুনের অভিযোগে গ্রেফতার ১৪ বছরের নাবালক। পুলিশ সূত্রে খবর, খেলার বল নিয়ে বিবাদের জেরেই এই খুনের ঘটনা বলে । ডোমজুর থানার (Domjur Police Station) অন্তর্গত ডাসপাড়া এলাকায় বৃহস্পতিবার ঘটে চাঞ্চল্যকর ঘটনা। বাড়ির কিছুটা দূরে ঝোপের মধ্যে পাওয়া যায় বছর চারেকের এক শিশুর দেহ। মুখে ও শরীরে আঘাতের চিহ্ন ছিল। গলায় জামার ফাঁস দিয়ে শ্বাসরোধ করে খুন করা হয়। খবর পেয়ে তদন্তে নামে পুলিশ। সিসিটিভি ফুটেজ খতিয়ে দেখে ওই কিশোরের খোঁজ পায় পুলিশ।

আরও পড়ুন: একের পর এক ভুয়ো কাস্ট সার্টিফিকেট ব্যবহারের অভিযোগে চাঞ্চল্যকর তথ্য

মঙ্গলবার সকাল সাড়ে নটা থেকে তাকে খুঁজে পাওয়া যাচ্ছিল না বছর চারেকের শেখ আয়ুষকে। বৃহস্পতিবার সলপের ডাঁসপাড়া এলাকা থেকে উদ্ধার আয়ুষের দেহ। উদ্ধারের পর দেখা গিয়েছে, মুখে ও শরীরে আঘাতের চিহ্ন ছিল। শিশুর পিঠে ছ্যাঁকার দাগ রয়েছে। শ্বাসরোধ করে খুন করা হয়েছে বলে পুলিশের প্রাথমিক অনুমান। তদন্তে নেমে পুলিশ সিসিটিভি ফুটেজ খতিয়ে দেখে। সিসিটিভি ফুটেজ খতিয়ে দেখে ওই কিশোরের খোঁজ পায়। সূত্র ধরে ওই নাবালককে আটক করে জিজ্ঞাসাবাদ করে পুলিশ। জেরায় ভেঙে পড়ে সে অপরাধের কথা স্বীকার করে দক্ষিণ চব্বিশ পরগনার বাসিন্দা ওই নাবালক। পুলিশ সূত্রে জানা গিয়েছে এখানে দর্জির কাজ শিখতে এসেছিল।পুলিশ কমিশনার প্রবীণ কুমার ত্রিপাঠি জানান সামান্য কোনও ঘটনায় এই খুনের ঘটনা। গ্রেফতার করা হয়েছে ওই নাবালককে।তাকে জুভেনাইল জাস্টিস বোর্ডে পেশ করা হবে।

অন্য খবর দেখুন